O femeie a instalat o cameră ascunsă în bucătăria din locuința sa, pentru a aflat ce pune soțul ei la cale. După ce a privit imaginile înregistrate, aceasta a ajuns la concluzia că soțul ei a otrăvit-o în timp ce era însărcinată.
Este vorba despre Catherine Herring, o femeie din Texas, care susține că a instalat mai multe camere de supraveghere în casă, pentru a afla ce îi punea soțul ei în băutură, în timp ce era însărcinată. Totul s-a întâmplat în urmă cu doi ani, când cuplul trecea printr-o perioadă mai puțin plăcută și participau la ședințe de consiliere.
Neînțelegerile dintre cei doi ar fi început când femeia i-a transmis soțului ei că este însărcinată pentru a treia oară. Atunci, bărbatul ar fi avut o reacție "negativă", susține Catherine.
La un moment dat, bărbatul a devenit mult mai atent cu ea și o încuraja să bea foarte multe lichide. În plus, soțul ei îi aducea și micul dejun la pat. După ce a consumat apa pe care bărbatul i-a adus-o, Catherine a început să se simtă rău și să sângereze, ajungând astfel la spital.
Femeia a început să bănuiască de atunci că soțul ei vrea să o otrăvească, motiv pentru care a început să adune dovezi. Pentru a afla cu exactitate ce se întâmplă, ea a instalat camere video ascunse.
Câteva zile mai târziu, ea l-a surprins pe bărbat cu o pungă din plastic plină cu pulbere albă pe care a golit-o în băutura ei. Nu a mai stat pe gânduri și s-a dus la poliție, pentru a discuta despre suspiciunile pe care le avea. La o lună distanță, bărbatul a fost arestat. Din fericire, femeia nu a pierdut sarcina, însă fiica lor s-a născut cu 10 săptămâni mai devreme, scrie thedailybeast.com.
În fața instanței, bărbatul și-a recunoscut vina pentru ceea ce i s-a întâmplat femeii, fiind condamnat la 180 de zile de închisoare. Potrivit femeii, pedeapsa este mult prea blândă.
"Am vrut cu disperare să mă înșel. Am vrut să existe o altă explicație, pentru că acesta este soțul tău pe care îl iubești, îl adori și cu care ai copii. Dar instinctul meu mi-a spus: >. Chiar am simțit că acesta era singurul mod în care puteam aduna dovezi", a spus ea.
În plus pe lângă cele 180 de zile de închisoare, bărbatul a primit interdicția de a o contacta pe Catherine și pe fiica lor cea mai mică.